
KUTSESTANDARD
Geodeesiainsener, tase 7 esmane kutse


Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks. 
Kutsestandard Geodeesiainsener, tase 7 esmane kutse on õppekava aluseks.

	Kutsenimetus
	Eesti kvalifikatsiooniraamistiku (EKR) tase

	Geodeesiainsener, tase 7 esmane kutse
	7






A-osa
TÖÖ KIRJELDUS

	A.1 Töö kirjeldus 

	Geodeesia hõlmab Maa ja selle pinna kuju ja suuruse määramist, geodeetilisi mõõtmisi, mõõtmisandmete töötlemist ning ruumiandmete kujutamist kaartide, plaanide, profiilide ja ruumiliste mudelitena.

Geodeedi peamised tööülesanded on geodeetiliste tööde kavandamine ja tegemine, mõõtmisandmete töötlemine, analüüsimine ja hindamine ning tulemuste vormistamine. Geodeet tegutseb muu hulgas ehitusgeodeesia, ehitusgeodeetiliste uuringute, ehitiste insenergeodeesia ja kõrgema geodeesia valdkonnas.

Geodeesiainsener, tase 7 esmane kutse on magistritasemel erialase ettevalmistusega spetsialist, kellel on süvendatud teadmised ja oskused keerukate geodeetiliste ülesannete analüüsimiseks, kavandamiseks ja lahendamiseks. Ta valib ja rakendab sobivaid meetodeid ja tehnoloogiaid, hindab töö tulemusi ning põhjendab tehtud erialaseid valikuid. Esmase kutse omanikult ei eeldata pikaajalise töökogemuse käigus kujunenud professionaalset vilumust ega töömaailma 7. taseme kutsega kaasnevat vastutuse ulatust.

Geodeedid töötavad nii kontoris kui ka välitöödel. Töökeskkonnaga seotud riskid tulenevad eelkõige liiklusest ning ehitus- ja tööstusobjektide eripärast. Töös kasutatakse erialast tarkvara ning geodeetilisi mõõteinstrumente ja tehnoloogiaid.

Geodeedi kutsegruppi kuuluvad järgmised kutsestandardid:

Maamõõdutehnik, tase 4 – töötab geodeedi või maakorraldaja juhendamisel.
Geodeet, tase 5 – töötab üldjuhul iseseisvalt, keerukamaid töid teeb koostöös kõrgema taseme geodeediga.
Geodeet, tase 6 – kõrgharidusega spetsialist, kes töötab iseseisvalt ja võib vastutada töörühma töö eest.
Geodeesiainsener, tase 7 esmane kutse – magistritasemel ettevalmistusega spetsialist, kellelt ei eeldata veel pikaajalist erialast töökogemust ja sellest tulenevat professionaalset vilumust.
Geodeesiainsener, tase 7 – magistritasemel ettevalmistuse ja erialase töökogemusega tippspetsialist, kes vastutab keerukate geodeetiliste tööde ja töörühma töö kvaliteedi eest ning töötab vajaduse korral välja uusi lahendusi.
Geodeesiainsener, tase 8 – tippspetsialist, kelle tegevus hõlmab teadmiste ja meetodite edasiarendamist ning erialast teadus- ja arendustegevust.

	A.2 Tööosad 

	A.2.1 Geodeetiliste mõõdistustööde tegemine
A.2.2 Mõõtmisandmete töötlemine
A.2.3 Ehitusgeodeetilised tööde tegemine
A.2.4 Ehitusgeodeetilised uuringute tegemine 
A.2.5 Ehitiste insenergeodeetilised tööde tegemine
A.2.6 Kõrgema geodeesia tööde tegemine
A.3.7 Geodeetiline ekspertiisi tegemine

	A.3 Kutsealane ettevalmistus 

	Geodeesiainseneri, tase 7 esmase kutse omanikul on erialane magistritaseme kõrgharidus. Õpingute käigus on ta omandanud 7. tasemele vastavad geodeesiaalased teadmised ja oskused ning praktilise ettevalmistuse nende rakendamiseks. Esmase kutse omanikult ei eeldata pikaajalist erialast töökogemust ega selle käigus kujunenud professionaalset vilumust.

	A.4 Enamlevinud ametinimetused

	Geodeet, projektijuht, insener-geodeet, geodeetiliste tööde BIM koordinaator. 

	A.5 Regulatsioonid kutsealal tegutsemiseks

	Kutsealal töötamiseks on nõutav kutsetunnistus vastavalt ruumiandmete seadusele.
Kui ettevõtja ja pädev isik pakuvad majandustegevuse korras ehitusuuringute tegevusalal oma teenuseid ning tegutsevad, peab ettevõtja vastutusel ja heaks tegutseva pädeva isiku kvalifikatsioon olema tõendatud samuti kutseseaduse kohase kutsega. 
Kutsega Geodeesiainsener, tase 7 esmane ei saa tõendada ruumiandmete seaduse ja ehitusseadustiku kohast pädeva isiku kvalifikatsiooni. 

	A.6 Tulevikuoskused 

	Teave oskuste ja trendide kohta, mille tähtsus valdkonnas kasvab.
Geodeesia valdkonda mõjutavad järjest enam automatiseeritud ja kaugseirel põhinevad mõõtmismeetodid, mehitamata õhusõidukid, laserskaneerimine, satelliidipõhised tehnoloogiad, 3D-modelleerimine, BIM ning ruumiandmete integreerimine eri infosüsteemides. Suureneb vajadus töödelda ja analüüsida suuri ruumiandmekogumeid ning hinnata automaatselt loodud andmete kvaliteeti ja usaldusväärsust. Tehisintellekti ja automatiseerimise kasutamine suurendab vajadust mõista kasutatavate meetodite piiranguid, kontrollida tulemuste kvaliteeti ning anda professionaalseid eksperdihinnanguid olukordades, kus automatiseeritud lahendusest üksi ei piisa.
Digitaalsete kaksikute ja elukaarepõhise ehitusinfo kasutamine suurendab geodeesia seotust projekteerimise, ehitamise ja ehitiste haldamisega ning eeldab erinevate andmemudelite ja infosüsteemide koostalitlusvõime mõistmist. Kliimamuutuste, keskkonnaseire ja kestliku ruumikasutuse kasvav tähtsus suurendab täpsete ja ajakohaste ruumiandmete ning pikaajaliste mõõteseeriate tähtsust.

	Ettepanekud A osa kohta







B-osa
KOMPETENTSUSNÕUDED

	B.1 Kutse struktuur

	[bookmark: _Hlk115084091]Kutse moodustub üldoskustest ja kohustuslikest kompetentsidest. Kutse taotlemisel on nõutav üldoskuste ja kohustuslike kompetentside tõendamine.

	Taotlemise nõuded haridusele ja töökogemusele 

	Nõuded kutse taotlemisel
Kutse antakse kutsestandardiga seotud õppekava lõpetamisel.

Nõuded kutse taastõendamisel
Kutset ei taastõendata, kuna kutse kantakse kõrgharidust tõendava diplomiga antavale akadeemilisele õiendile ja on sarnaselt diplomiga eluaegne.

	Ettepanekud struktuuri ja kohta








	B.2 Geodeesiainsener, tase 7 üldoskused 

	1. Analüütiline mõtlemine – Analüüsib süsteemselt ja kriitiliselt keerukaid erialaseid probleeme ja teavet, hindab teabe ja järelduste usaldusväärsust, seostab erinevaid asjaolusid ning võrdleb alternatiivsete lahenduste tugevusi ja piiranguid.
2. Rakenduslik mõtlemine – Rakendab erialaseid teadmisi ja oskusi probleemide lahendamisel ning uutes ja keerukates olukordades, valides ja põhjendades eesmärgipärase lahendusviisi.
3. Juhistest ja nõuetest lähtumine – Järgib oma tegevuses asjakohaseid õigusakte, standardeid, eeskirju, juhiseid ning kvaliteedi- ja ohutusnõudeid.
4. Eetiline käitumine – Juhindub oma tegevuses eetikanormidest, kutsealastest põhimõtetest ja headest tavadest, kaaludes oma otsuste ja tegevuse mõju ning tegutsedes ausalt ja vastutustundlikult.
5. Iseseisev tegutsemine – Tegutseb erialaste ülesannete lahendamisel iseseisvalt oma pädevuse piires, langetab põhjendatud otsuseid ning teadvustab oma pädevuse piire.
6. Meeskonnatöö ja koostööoskus – Tegutseb eesmärgipäraselt meeskonnas ja koostöös eri osapooltega, arvestades nende rolle, pädevust, vajadusi ja seisukohti.
7. Erialane enesearendamine – Jälgib geodeesia valdkonna arengut, uusi meetodeid ja tehnoloogiaid, hindab nende rakendusvõimalusi ning arendab süsteemselt oma erialaseid teadmisi ja oskusi.
8. Suhtlemisoskus – väljendab end selgelt, korrektselt ja olukorrale sobivalt ning esitab erialase teabe loogiliselt ja sihtrühmale arusaadavalt, arvestades teiste osapoolte seisukohtadega.
9. Digioskused – Kasutab arvutit tasemel "Iseseisev kasutaja" (Lisa 2); kasutab eesmärgipäraselt tööks vajalikke digivahendeid ja erialast tarkvara ning hindab kriitiliselt nende abil saadud tulemuste sobivust ja usaldusväärsust.
10. Kasutab eesti keelt tasemel C1 ning vähemalt ühte võõrkeelt tasemel B2 (Lisa 1).

	Ettepanekud üldoskuste kohta






	B.3 Kompetentsid



KOHUSTUSLIKUD KOMPETENTSID 

	B.3.1 Geodeetiliste mõõdistustööde tegemine 
	EKR tase 7

	Tegevusnäitajad: 
1. Teeb mõõdistustöödeks vajalikud ettevalmistused, sh valib metoodika, koostab kava või projekti lähtudes töö eesmärgist, objekti eripärast ja asjakohastest nõuetest
2. Rajab mõõdistustööks vajaliku geodeetilise mõõdistamisvõrgu, lähtudes valitud metoodikast ja tehnilistest nõuetest.
3. Teeb mõõdistustöid vastavalt mõõdistustööde kavale, lähteülesandele või projektile.

	B.3.2 Mõõtmisandmete töötlemine
	EKR tase 7

	Tegevusnäitajad:
1. Analüüsib mõõtmisandmeid ja hindab nende vastavust lähteülesandele ning asjakohastele nõuetele.
2. Teeb mõõtmisandmete põhjal geodeetilisi arvutusi lähtudes valitud metoodikast.
3. Annab arvutustulemustele täpsushinnangu ja hindab tulemuste usaldusväärsust.
4. Kontrollib jooniste ja mudelite vastavust tegelikkusele, arvutustulemustele ning asjakohastele kehtivatele nõuetele. 
5. Vormistab ja säilitab töö tulemused vastavalt asjakohastele nõuetele.

	B.3.3  Ehitusgeodeetiliste tööde tegemine
	EKR tase 7

	Tegevusnäitajad: 
1. Projekteerib kõrgusliku ja plaanilise ehitusvõrgu, juhindudes etteantud tehnilistest nõuetest ja objekti eripärast. 
2. Rajab kõrgusliku ja plaanilise ehitusvõrgu vastavalt projektile.
3. Teeb ehitusgeodeetilisi märkimistöid vastavalt projektile. 
4. Teeb ehitiste teostusmõõdistamisi, lähtudes tööülesandest ja tehnilistest nõuetest. 
5. Teeb kontrollmõõdistamisi ja hindab mõõtmistulemuste vastavust ehitusprojektile.
6. Koostab teostusjooniseid ja/või teostusmudeleid, lähtudes asjakohastest nõuetest ja objekti eripärast.
7. Arvutab mõõdistusandmete põhjal materjalimahud, lähtudes lähteülesandes määratud täpsusnõuetest.


	B.3.4 Ehitusgeodeetiliste uuringute tegemine 
	EKR tase 7

	Tegevusnäitajad: 
1. Projekteerib mõõdistamisvõrgu, juhindudes lähteülesandest ja tehnilistest nõuetest.
2. Rajab mõõdistamisvõrgu vastavalt projektile.
3. Teeb maa-ala mõõdistamistöid vastavalt lähteülesandele. 
4. Koostab mõõdistustulemuste põhjal maa-ala plaani, maapinna mudeli ja ehitiste mudelid.
5. Kontrollib koostatud plaani ja mudelite vastavust mõõdistustulemustele, lähteülesandele ja asjakohastele nõuetele.
6. Koostab nõuetekohase aruande. 


	B.3.5  Ehitiste insenergeodeetiliste tööde tegemine
	EKR tase 7

	Tegevusnäitajad: 
1. Teeb ehitiste mõõdistustöid, valides töö eesmärgist, objekti eripärast ja täpsusnõuetest lähtuva metoodika.
2. Koostab mõõdistustulemuste põhjal ehitiste jooniseid ja 3D-mudeleid rekonstrueerimise ja muude tööülesandest tulenevate eesmärkide jaoks.
3. Koostab geodeetiliste tööde BIM-rakenduskava ja mõõdistusandmetel põhinevaid BIM-mudeleid.
4. Teeb ehitiste monitooringut, valides töö eesmärgist, objekti eripärast ja täpsusnõuetest lähtuva metoodika.
5. Analüüsib monitooringu tulemusi.
6. Dokumenteerib monitooringu tulemused vastavalt tööülesandele/tellijaga kokkulepitule.


	[bookmark: _Hlk116898238]B.3.6 Kõrgema geodeesia tööde tegemine
	EKR tase 7

	Tegevusnäitajad: 
1. Kogub geodeetilise võrgu projekti koostamiseks vajalikud lähteandmed ning hindab nende sobivust ja usaldusväärsust.
2. Koostab kohaliku või riikliku geodeetilise võrgu ja/või kõrgusvõrgu rajamise või rekonstrueerimise projekti.
3. Rajab ja rekonstrueerib kohalikke geodeetilisi võrke vastavalt projektile.
4. Teisendab koordinaate ja kõrgusi ühest süsteemist teise, kasutades sobivat metoodikat. 

	B.3.7 Geodeetilise ekspertiisi tegemine
	EKR tase 7

	Tegevusnäitajad: 
1. Selgitab välja projektile või geodeetilisele tööle rakenduvad õigusaktid, standardid, eeskirjad ja juhendmaterjalid.
2. Kontrollib ja hindab projekti või geodeetilise töö vastavust kohaldatavatele nõuetele ning asjakohasel juhul lähteülesandele.
3. Teeb ekspertiisi eesmärgist lähtuvad kontrollarvutused ja kontrollmõõtmised.
4. Koostab ekspertiisi tulemusi kajastava aruande vastavalt asjakohastele nõuetele.

	Ettepanekud kompetentside kohta









C-osa


ÜLDTEAVE JA LISAD
	C.1  Teave kutsestandardi koostamise ja kinnitamise kohta ning viide ametite klassifikaatorile

	1. Kutsestandardi tähis kutseregistris  
	

	2. Kutsestandardi koostajad: 
	Aive Liibusk	Eesti Maaülikool 
Artu Ellmann	Tallinna Tehnikaülikool 
Jaan Kallandi	Metricus OÜ
Mairolt Kakko	Inseneribüroo REIB OÜ
Margus Sarapik	Geo S.T. OÜ
Mart Rae	Rae Geodeesia OÜ
Raul Vanikov	 Raxoest OÜ 
Tarmo Kall	Eesti Maaülikool 

	3. Kutsestandardi kinnitaja  
	Arhitektuuri, Geomaatika, Ehituse ja Kinnisvara Kutsenõukogu

	4. Kutsenõukogu otsuse number
	

	5. Kutsenõukogu otsuse kuupäev  
	

	6. Kutsestandard kehtib kuni alates  
	

	7. Kutsestandardi versiooni number
	1

	8. Viide Ametite Klassifikaatorile (ISCO 08) 
	2165 Kartograafid ja maamõõtjad

	9. Viide Euroopa kvalifikatsiooniraamistikule (EQF)
	7

	C.2 Kutsenimetus võõrkeeles

	Inglise keeles Geodesist, level 7, Initial Occupational Qualification

	C.3 Lisad

	Lisa 1 Keelte oskustasemete kirjeldused
Lisa 2 Digipädevuste enesehindamise skaala 

